# Iris Oifigiúil C 248/13 I

| | ISSN 1977-107X |
| --- | --- |
| Iris Oifigiúil
  an Aontais Eorpaigh | C 248 |
| | |
| An t-eagrán Gaeilge | Faisnéis agus Fógraí | 6613 Iúil 2023 |

ISSN 1977-107X

Iris Oifigiúil

an Aontais Eorpaigh

C 248

An t-eagrán Gaeilge

Faisnéis agus Fógraí

6613 Iúil 2023

---

| Clár | Leathanach |
| --- | --- |
| | IV   Fógraí |
| | FÓGRAÍ Ó INSTITIÚIDÍ, Ó CHOMHLACHTAÍ, Ó OIFIGÍ, AGUS Ó GHNÍOMHAIREACHTAÍ AN AONTAIS EORPAIGH |
| | An Coimisiún Eorpach |
| 2023/C 248/01 | Tuarascáil ar Ghníomhaíochtaí Rialaitheoir na ráthaíochtaí nós imeachta do 2022 | 1 |

Clár

Leathanach

IV   Fógraí

FÓGRAÍ Ó INSTITIÚIDÍ, Ó CHOMHLACHTAÍ, Ó OIFIGÍ, AGUS Ó GHNÍOMHAIREACHTAÍ AN AONTAIS EORPAIGH

An Coimisiún Eorpach

2023/C 248/01

Tuarascáil ar Ghníomhaíochtaí Rialaitheoir na ráthaíochtaí nós imeachta do 2022

1

---

| GA | |
| --- | --- |

GA

---

IV Fógraí

FÓGRAÍ Ó INSTITIÚIDÍ, Ó CHOMHLACHTAÍ, Ó OIFIGÍ, AGUS Ó GHNÍOMHAIREACHTAÍ AN AONTAIS EORPAIGH

An Coimisiún Eorpach

| 13.7.2023 | GA | Iris Oifigiúil an Aontais Eorpaigh | C 248/1 |
| --- | --- | --- | --- |

13.7.2023

GA

Iris Oifigiúil an Aontais Eorpaigh

C 248/1

---

TUARASCÁIL AR GHNÍOMHAÍOCHTAÍ RIALAITHEOIR NA RÁTHAÍOCHTAÍ NÓS IMEACHTA DO 2022

(2023/C 248/01)

Brollach

Sa lá atá inniu ann, níos mó ná riamh, tá sé ríthábhachtach cearta an duine san Eoraip a chosaint agus a chaomhnú agus a chinntiú gur féidir le gach duine saol dínite a chaitheamh.

Áirítear ar chearta bunúsacha ráthaíochtaí nós imeachta: e.g. an ceart chun éisteacht a fháil, toimhde na neamhchiontachta, cearta cosanta, an ceart chun cosaint bhreithiúnach neamhspleách, neamhchlaonta, chothrom agus éifeachtach a fháil ar feadh tréimhse réasúnta, agus prionsabail na dlíthiúlachta agus na comhréireachta.

Is gné dhílis iad na cearta agus na prionsabail sin d’orduithe bunreachtúla na mBallstát, d’ionstraimí Chomhairle na hEorpa agus an Aontais Eorpaigh (AE), de Chairt um Chearta Bunúsacha an Aontais Eorpaigh agus de chásdlí na gcúirteanna.

I bhfianaise an mhéid sin, ba onóir dom agus ba mhór an fhreagracht dom dul i mbun oifige mar Rialaitheoir ráthaíochtaí nós imeachta le haghaidh imscrúduithe arna ndéanamh ag an Oifig Eorpach Frith-Chalaoise (OLAF).

Déileálann an Rialaitheoir le gearáin maidir le sáruithe a d’fhéadfadh OLAF a dhéanamh ar chearta bunúsacha, ar ráthaíochtaí nós imeachta agus ar rialacha is infheidhme maidir le himscrúduithe OLAF.

Tá an dúshlán níos mó fós toisc gur agamsa atá an chéad phost mar Rialaitheoir, a cruthaíodh le déanaí (faoi Airteagail 9a agus 9b nua de Rialachán OLAF, a glacadh an 23 Nollaig 2020).

Dá bhrí sin, ba shainchomhartha tábhachtach í an bhliain 2022 maidir le cosaint ráthaíochtaí nós imeachta a neartú. Cloch mhíle a bhí ann ní hamháin d’OLAF ach d’institiúidí an Aontais i gcoitinne, agus go háirithe do na daoine lena mbaineann imscrúduithe OLAF. Más daoine aonair nó eintitis dhlíthiúla iad, is féidir le daoine lena mbaineann anois, nuair is gá, cabhair a lorg ón Rialaitheoir — duine a bhfuil ról sonrach aige a gcearta bunúsacha agus a ráthaíochtaí nós imeachta a chosaint, agus a gcuid gearán a scrúdú agus a réiteach ar bhealach atá go hiomlán neamhspleách agus tráthúil.

Agus mé i mo bhreitheamh ar feadh 9 mbliana sa Chúirt Eorpach um Chearta an Duine in Strasbourg, agus i m’ollamh le dlí Eorpach agus i mo chomhalta reatha de Chúirt Uachtarach na hEastóine, tá mé tiomanta i gcónaí do chearta bunúsacha, don daonlathas agus don smacht reachta a chaomhnú.

I mo cháil mar Rialaitheoir, measaim go bhfuil sé ríthábhachtach cultúr um chearta bunúsacha a chothú bunaithe ar mhodhanna atá fabhrach do shaoránaigh chun gearáin a réiteach. Is chun leasa na mBallstát agus cháiníocóirí an Aontais a dhéanfar leas airgeadais an Aontais a chosaint go cuí agus go héifeachtúil; ag an am céanna, tá sé fíor-riachtanach go ndéanfar imscrúduithe OLAF ar chalaois a d’fhéadfadh a bheith ann i gcomhréir iomlán le cosaint na gceart bunúsach agus na ráthaíochtaí nós imeachta.

Feictear dom freisin gurb é misean an Rialaitheora cosc a chur ar sháruithe féideartha ar ráthaíochtaí nós imeachta agus feabhas a chur ar na rialacha agus ar na cleachtais is infheidhme maidir le himscrúduithe OLAF. Tá súil agam, tríd an tuarascáil bhliantúil ar mo chuid gníomhaíochtaí, gur féidir liom feasacht a mhúscailt maidir leis na cineálacha fadhbanna ginearálta agus saincheisteanna sistéamacha nach mór do OLAF aghaidh a thabhairt orthu chun gearáin a d’fhéadfadh a bheith ann amach anseo a sheachaint agus chun cur leis an eolas agus leis an bhfeasacht atá ag aon duine lena mbaineann faoina gcearta. Cuideoidh sé sin freisin le muinín agus iontaoibh an phobail as OLAF agus as an Aontas a neartú.

Is éard a bhí i gceist le dul i mbun oifige mar an chéad Rialaitheoir tosú ón tús agus modhanna oibre, socruithe agus cleachtais nua a chur i bhfeidhm. Ceann de na chéad rudaí ba ghá a dhéanamh ná Forálacha Cur Chun Feidhme a dhréachtú agus a ghlacadh maidir le gearáin a láimhseáil mar a cheanglaítear le hAirteagal 9b(11) de Rialachán OLAF. Feicim na Forálacha Cur Chun Feidhme mar dhoiciméad beo a thiocfaidh chun cinn in am. In 2022, bhí orm déileáil leis an iliomad gearán a taisceadh i bhfad sular ceapadh mé, agus iad a scrúdú laistigh de na sprioc-amanna dochta a leagtar síos le Rialachán OLAF.

Tá áthas orm a thuairisciú gur tugadh aghaidh ar na dúshláin thuasluaite go rathúil agus go pras. Ba mhaith liom aitheantas a thabhairt don tacaíocht luachmhar riaracháin agus dlí a fuair mé ó shár-rúnaíocht Choiste Maoirseachta OLAF.

Leagtar amach sa chéad tuarascáil bhliantúil seo mionsonraí na n-iarrachtaí a rinneadh agus na dtorthaí a baineadh amach sa chéad chéim dhinimiciúil de chur i bhfeidhm an tsásra gearán dá bhforáiltear in Airteagal 9b de Rialachán OLAF.

Ar ndóigh, níl anseo ach an tús. Tá bóthar fada romhainn chun go mbeidh an Rialaitheoir ina fheidhm sheanbhunaithe, ní hamháin laistigh d’ailtireacht fhoriomlán frithchalaoise an Aontais, ach feidhm a threisíonn trédhearcacht OLAF agus, níos tábhachtaí arís, a chuntasacht.

Lig don tuarascáil bhliantúil seo a bheith ina chárta cuairte ina gcuirfear obair an Rialaitheora i láthair agus ina léireofar an tábhacht a bhaineann le ráthaíochtaí nós imeachta a chomhlíonadh.

Mise le meas,

An tOllamh an Dr Julia LAFFRANQUE

An Rialaitheoir

Clár Ábhar

Clár Ábhar

| Brollach | 1 |
| --- | --- |

Brollach

| 1. | An Rialaitheoir i mbeagán focal | 4 |
| --- | --- | --- |

1.

An Rialaitheoir i mbeagán focal

| 2. | An sásra gearán nua a bhunú | 4 |
| --- | --- | --- |

2.

An sásra gearán nua a bhunú

| 2.1. | Forálacha Cur Chun Feidhme | 4 |
| --- | --- | --- |

2.1.

Forálacha Cur Chun Feidhme

| 2.2. | Rochtain ar fhaisnéis | 5 |
| --- | --- | --- |

2.2.

Rochtain ar fhaisnéis

| 3. | Tús dinimiciúil maidir le réiteach gearán | 5 |
| --- | --- | --- |

3.

Tús dinimiciúil maidir le réiteach gearán

| 3.1. | Forbhreathnú ar ghearáin in 2022 | 5 |
| --- | --- | --- |

3.1.

Forbhreathnú ar ghearáin in 2022

| 3.2. | Conas a scrúdaíonn an Rialaitheoir gearáin | 8 |
| --- | --- | --- |

3.2.

Conas a scrúdaíonn an Rialaitheoir gearáin

| 3.3. | An chéad chéim: measúnú a dhéanamh ar inghlacthacht | 10 |
| --- | --- | --- |

3.3.

An chéad chéim: measúnú a dhéanamh ar inghlacthacht

| 3.3.1. | Na teorainneacha ama a leagtar amach i Rialachán OLAF | 10 |
| --- | --- | --- |

3.3.1.

Na teorainneacha ama a leagtar amach i Rialachán OLAF

| 3.3.2. | Oibleagáidí a bhaineann le cosaint sonraí pearsanta | 11 |
| --- | --- | --- |

3.3.2.

Oibleagáidí a bhaineann le cosaint sonraí pearsanta

| 3.4. | An chéad chéim eile: nós imeachta sáraíochta | 11 |
| --- | --- | --- |

3.4.

An chéad chéim eile: nós imeachta sáraíochta

| 3.5. | Torthaí a baineadh amach | 12 |
| --- | --- | --- |

3.5.

Torthaí a baineadh amach

| 3.5.1. | Cásanna dúnta | 12 |
| --- | --- | --- |

3.5.1.

Cásanna dúnta

| 3.5.2 | Réitigh mholta | 13 |
| --- | --- | --- |

3.5.2

Réitigh mholta

| 4. | Caidreamh le geallsealbhóirí | 13 |
| --- | --- | --- |

4.

Caidreamh le geallsealbhóirí

| 5. | Tacaíocht riaracháin agus dhlíthiúil | 14 |
| --- | --- | --- |

5.

Tacaíocht riaracháin agus dhlíthiúil

| 6. | Cumarsáid a dhéanamh leis an Rialaitheoir | 14 |
| --- | --- | --- |

6.

Cumarsáid a dhéanamh leis an Rialaitheoir

1.   An Rialaitheoir i mbeagán focal

An Rialaitheoir i mbeagán focal

Is feidhm é an Rialaitheoir ráthaíochtaí nós imeachta a bunaíodh le Rialachán leasaithe (AE, Euratom) Uimh. 883/2013 (“Rialachán OLAF”) chun críche ráthaíochtaí nós imeachta agus cearta bunúsacha na ndaoine lena mbaineann imscrúduithe arna ndéanamh ag an Oifig Eorpach Frith-Chalaoise (OLAF) a chosaint.

Is duine nádúrtha nó oibreoir eacnamaíoch é duine lena mbaineann a bhfuil amhras ann go ndearna sé calaois, éilliú nó aon ghníomhaíocht neamhdhleathach eile a dhéanfadh difear do leasanna airgeadais an Aontais agus atá, dá bhrí sin, faoi réir imscrúdaithe ag OLAF. Tá gearáin a dhéanann daoine seachas daoine lena mbaineann, lena n-áirítear finnéithe agus faisnéiseoirí, lasmuigh de shainordú an Rialaitheora.

Scrúdaíonn an Rialaitheoir gearáin arna gcur isteach ag daoine lena mbaineann maidir le comhlíontacht OLAF le ráthaíochtaí nós imeachta agus leis na rialacha is infheidhme maidir le himscrúduithe, go háirithe ceanglais nós imeachta agus cearta bunúsacha. Is é an ról atá aici gan a measúnú féin a chur in ionad mheasúnú OLAF maidir le conas imscrúdú a dhéanamh, conas measúnú a dhéanamh ar fhianaise agus ar na conclúidí is ceart a bhaint amach. Agus measúnú á dhéanamh ar ghearáin, tugann an Rialaitheoir aird ar leith ar Chairt um Chearta Bunúsacha (1) an Aontais Eorpaigh, ar phrionsabail ghinearálta dhlí an Aontais agus ar chásdlí ábhartha na gCúirteanna Eorpacha.

daoine lena mbaineann

le comhlíontacht OLAF le ráthaíochtaí nós imeachta agus leis na rialacha is infheidhme maidir le himscrúduithe

1

Cuireann an Rialaitheoir a cuid cúraimí i gcrích ar bhealach atá go hiomlán neamhspleách agus ní ghlacann sí treoracha ó dhuine ar bith maidir lena cuid dualgas a chomhlíonadh. Ós rud é nach féidir leis na daoine lena mbaineann, i bprionsabal, dul ar iontaoibh bhreithiúnach i gcoinne ghníomhartha nó neamhghníomhartha OLAF le linn imscrúdaithe, tá tábhacht mhór ag baint leis an bhfíoras gur féidir leo dul i muinín an Rialaitheora anois. Is féidir le gearánaigh dul i dteagmháil leis an Rialaitheoir laistigh de na spriocdhátaí forordaithe chun scrúdú neamhspleách agus críochnúil a lorg ar a gcuid casaoidí. Má fhaigheann an Rialaitheoir amach nár tharla aon sárú, is ionann measúnú an Rialaitheora agus dearbhú gur ghníomhaigh OLAF i gcomhréir leis na rialacha. Os a choinne sin, má mheasann sí go bhfuil ráthaíochtaí nós imeachta nó na rialacha maidir le himscrúduithe sáraithe ag OLAF, iarrfaidh sí air beart a dhéanamh chun rudaí a chur ina gceart. É sin ráite, ní féidir leis an Rialaitheoir ach moladh a thabhairt do OLAF — ní féidir léi beart nithiúil a fhorchur air, ná ní féidir léi cur isteach ar an imscrúdú atá ar siúl ag OLAF.

go hiomlán neamhspleách

agus dearbhú

An 3 Bealtaine 2022, cheap an Coimisiún Eorpach an Dr Julia Laffranque ina céad Rialaitheoir ar feadh téarma neamh-inathnuaite 5 bliana. Chuaigh an Dr Laffranque, breitheamh i gCúirt Uachtarach na hEastóine agus iarbhreitheamh sa Chúirt Eorpach um Chearta an Duine, i mbun oifige i mí Mheán Fómhair 2022.

Dr Julia Laffranque

Soláthraíonn Rúnaíocht an Choiste Maoirseachta (“an Rúnaíocht”) gach tacaíocht riaracháin agus dhlíthiúil is gá don Rialaitheoir.

2.   An sásra gearán nua a bhunú

An sásra gearán nua a bhunú

Na socruithe dlíthiúla agus riaracháin uile is gá a chur i bhfeidhm chun a áirithiú go bhfuil an sásra gearán dá bhforáiltear in Airteagal 9b de Rialachán OLAF ag feidhmiú go hiomlán agus chun réiteach gearán atá fabhrach do shaoránaigh agus an réiteach is fearr is féidir a éascú i gcomhréir le prionsabail an dea-riaracháin ab ea ceann de na chéad tosaíochtaí a bhí ag an Rialaitheoir. Le tacaíocht ón Rúnaíocht, bhí an Rialaitheoir ag súil le saincheisteanna a bhaineann le bainistiú doiciméad, comhlíonadh na rialacha maidir le cosaint sonraí agus cumarsáid le gearánaigh. Ba cheart béim a leagan ar dhá shaincheist shonracha toisc go raibh tábhacht ar leith ag baint leo maidir leis an sásra nua gearán a bhunú: (a) forálacha Cur Chun Feidhme a ghlacadh, agus (b) rochtain ar fhaisnéis a bhaineann le cásanna.

réiteach gearán atá fabhrach do shaoránaigh agus an réiteach is fearr is féidir

2.1.   
  Forálacha Cur Chun Feidhme

Forálacha Cur Chun Feidhme

Cé go soláthraíonn an Rialachán OLAF an creat ginearálta chun sásra nua gearán a chruthú agus a fheidhmiú, ní leagtar síos ann rialacha mionsonraithe maidir le gearáin a láimhseáil. Ina ionad sin, tugtar de chumhacht don Rialaitheoir le hAirteagal 9b(11) Forálacha Cur Chun Feidhme a ghlacadh maidir le gearáin a láimhseáil.

An 16 Samhain 2022, tar éis don Rialaitheoir dul i gcomhairle le OLAF agus leis an gCoiste Maoirseachta araon (2), ghlac sé Forálacha Cur Chun Feidhme (3). Aistríodh na Forálacha Cur Chun Feidhme go teangacha oifigiúla uile an Aontais agus foilsíodh san Iris Oifigiúil iad. Tá siad ar fáil ar leathanach gréasáin an Rialaitheora (4).

2

3

4

Áirítear sna Forálacha Cur Chun Feidhme rialacha mionsonraithe maidir le gearán a thaisceadh, faisnéis a mhalartú idir na páirtithe, éisteachtaí a eagrú, na gníomhaíochtaí éagsúla a rinneadh chun an gearán a réiteach, agus caidreamh an Rialaitheora le OLAF agus leis an gCoiste Maoirseachta. Tugann na Forálacha Cur Chun Feidhme soiléiriú freisin ar roinnt saincheisteanna nach dtugtar aghaidh orthu go sainráite sa Rialachán, amhail an méid a tharlaíonn i gcásanna ina bhfuil imeachtaí dlíthiúla comhthreomhara ann nó nuair a ardaíonn gearán saincheisteanna a bhaineann le cosaint sonraí pearsanta.

Is iad na rialacha seo an chéad iarracht chun riachtanais láithreacha na feidhme nuachruthaithe a réamh-mheas. Tá dhá aidhm acu: (i) trédhearcacht agus deimhneacht dhlíthiúil a sholáthar do ghearánaigh maidir leis an sásra gearán agus maidir leis na nósanna imeachta a leanann an Rialaitheoir; agus (ii) nós imeachta a bhunú a chuirfidh ar a chumas don Rialaitheoir a bheith éifeachtúil agus éifeachtach agus cur chuige bunaithe ar thorthaí maidir le gearáin a ghlacadh san am céanna. De réir mar a thagann athrú ar chleachtas an Rialaitheora, féadfar athbhreithniú a dhéanamh ar na rialacha sin chun an taithí a fuarthas a léiriú agus chun aghaidh a thabhairt ar shaincheisteanna a eascraíonn as an sásra gearán féin.

trédhearcacht agus deimhneacht dhlíthiúil

éifeachtúil agus éifeachtach

2.2.   
  Rochtain ar fhaisnéis

Rochtain ar fhaisnéis

Foráiltear i Rialachán OLAF gur cheart rochtain a bheith ag an Rialaitheoir ar an bhfaisnéis uile is gá chun a gcuid dualgas a chomhlíonadh. Foráiltear leis freisin nach mór do OLAF an fhaisnéis uile is gá don Rialaitheoir a chur in iúl don Rialaitheoir chun a mheas an bhfuil údar leis an ngearán, agus gach faisnéis is gá chun an gearán a réiteach agus cur ar chumas an Rialaitheora moladh a eisiúint.

Ón luathchéim, chuir Ard-Stiúrthóir OLAF in iúl go raibh sé ar intinn aige obair an Rialaitheora a éascú agus rochtain leictreonach a thabhairt di féin agus do bhaill foirne ábhartha na Rúnaíochta ar chomhaid cáis na n-imscrúduithe atá faoi réir gearán ar feadh tréimhse teoranta ama, a chomhfhreagraíonn i bprionsabal don uastréimhse chun gearáin a láimhseáil. Leis an réiteach a chuireann OLAF ar fáil, tugtar rochtain faoi phribhléid spriocdhírithe don Rialaitheoir agus tugann sé deis di féin agus don Rúnaíocht a gcuid cúraimí a chomhlíonadh. Leagfar amach na mionsonraí i socruithe oibre amach anseo a bheidh le comhaontú agus le síniú idir an Rialaitheoir agus Ard-Stiúrthóir OLAF.

, tugtar rochtain faoi phribhléid spriocdhírithe

Don Rialaitheoir, tá rochtain phribhléideach ar cháschomhad OLAF ríthábhachtach chun a chur in iúl do ghearánaigh go raibh sí in ann breathnú go críochnúil ar an gcáschomhad, fiú i gcásanna ina bhfuil cuid den fhaisnéis ábhartha faoi rún agus nach féidir í a nochtadh dóibh (5).

chun a chur in iúl do ghearánaigh

5

3.   Tús dinimiciúil maidir le réiteach gearán

Tús dinimiciúil maidir le réiteach gearán

Tháinig an deis a thabhairt do dhaoine lena mbaineann gearáin a chur faoi bhráid an Rialaitheora chun fíre le teacht i bhfeidhm Rialachán athbhreithnithe OLAF. Mar sin féin, faoin am a raibh na socruithe riachtanacha institiúideacha agus riaracháin i bhfeidhm agus a ndeachaigh an Rialaitheoir i mbun a cuid dualgas, bhí líon suntasach gearán (13) ar feitheamh cheana féin. Thug an Rialaitheoir aire chun déileáil leis na gearáin seo go tapa ar bhealach críochnúil agus gairmiúil. Bhí an toradh níos mó ná sásúil. Rinne an Rialaitheoir measúnú tosaigh ar na gearáin go léir laistigh den teorainn ama fhorordaithe. Faoi dheireadh na bliana, bhí an scrúdú ar 6 ghearán curtha i gcrích aici agus d’eisigh sí cuireadh chuig OLAF chun cuid de ghearán a réiteach. Sa tréimhse an-ghearr seo a mhair níos lú ná 4 mhí, bhí an deis ag an Rialaitheoir déileáil le ceisteanna dlíthiúla suimiúla agus tús a chur leis an mbealach a réiteach do roinnt prionsabal a bhaineann leis an sásra gearán.

3.1.   
  Forbhreathnú ar ghearáin in 2022

Forbhreathnú ar ghearáin in 2022

In 2022, fuair an Rialaitheoir 14 ghearán: chuir OLAF 13 ar aghaidh chuig an Rialaitheoir, agus cuireadh ceann amháin faoi bhráid an Rialaitheora go díreach. Bhí na gearánaigh, idir dhaoine aonair agus eintitis dhlíthiúla (Figiúr 1), ina ndaoine a raibh baint acu le himscrúduithe inmheánacha (6) agus seachtracha OLAF (7) (Figiúr 3). Rinne dlíodóirí a bhí ag gníomhú thar ceann na ndaoine lena mbaineann (Figiúr 1) formhór na ngearán i mBéarla (Figiúr 2).

6

7

Figiúr 1

Figiúr 1

Cé a rinne gearáin?

Cé a rinne gearáin?

Image 1

Figiúr 2

Figiúr 2

Na teangacha inar tíolacadh gearáin

Na teangacha inar tíolacadh gearáin

Image 2

Figiúr 3

Figiúr 3

Cineálacha imscrúduithe OLAF a ndearnadh gearán ina leith

Cineálacha imscrúduithe OLAF a ndearnadh gearán ina leith

Image 3

Den chuid is mó, d’agair na gearánaigh sáruithe ar a ráthaíochtaí nós imeachta faoi Airteagal 9 de Rialachán OLAF agus ar a gcearta bunúsacha faoin gCairt um Chearta Bunúsacha (Figiúr 4). Go háirithe, rinne siad gearán faoi (i) an ceart chun éisteacht a fháil agus feidhmiú éifeachtach a gceart tuairimí a chur isteach maidir le fíorais a bhaineann leo (Airteagal 9(4) de Rialachán OLAF), agus (ii) an ceart a ngnóthaí a láimhseáil laistigh de thréimhse réasúnta (Airteagal 41 den Chairt um Chearta Bunúsacha). Chuir gearánaigh líomhaintí ar aghaidh freisin faoina gceart go gcuirfí ar an eolas iad (Airteagal 9(3) de Rialachán OLAF) agus líomhaintí maidir le sáruithe ar phrionsabail na cothroime agus na neamhchlaontachta (Figiúr 5). Rinne gearánaigh gearán níos lú faoi na rialacha is infheidhme maidir le himscrúduithe OLAF (8) (Figiúr 6).

8

Figiúr 4

Figiúr 4

Ábhar na ngearán

Ábhar na ngearán

Image 4

Figiúr 5

Figiúr 5

Anailís ar na líomhaintí éagsúla maidir le ráthaíochtaí nós imeachta

Anailís ar na líomhaintí éagsúla maidir le ráthaíochtaí nós imeachta

Image 5

Figiúr 6

Figiúr 6

Anailís ar líomhaintí maidir leis na rialacha is infheidhme maidir le himscrúduithe

Anailís ar líomhaintí maidir leis na rialacha is infheidhme maidir le himscrúduithe

Image 6

3.2.   
  Conas a scrúdaíonn an Rialaitheoir gearáin

Conas a scrúdaíonn an Rialaitheoir gearáin

Déileálann an Rialaitheoir le gearáin ar bhealach cothrom, neamhspleách agus neamhchlaonta. Go bunúsach, tá dhá chéim sa nós imeachta, i gcomhréir le Rialachán OLAF agus leis na Forálacha Cur Chun Feidhme: (i) measúnú ar inghlacthacht, agus (ii) grinnscrúdú ar an ábhar agus, más féidir, réitigh a mholadh ina leith.

cothrom, neamhspleách agus neamhchlaonta

Tugann an sreabhchairt seo a leanas achoimre ar shaolré gearáin os comhair an Rialaitheora.

Image 7

3.3.   
  An chéad chéim: measúnú a dhéanamh ar inghlacthacht

An chéad chéim: measúnú a dhéanamh ar inghlacthacht

Ní mór don Rialaitheoir réamh-mheasúnú a dhéanamh ar ghearáin laistigh de 10 lá oibre ón dáta a fhaightear iad chun cinneadh a dhéanamh maidir le hinghlacthacht. Leagtar amach na coinníollacha i mír 1 agus i mír 2 d’Airteagal 9b de Rialachán OLAF, agus in Airteagal 5 de na Forálacha Cur Chun Feidhme. In 2022, rinne an Rialaitheoir measúnú ar inghlacthacht gach gearáin atá ar feitheamh laistigh den teorainn ama fhorordaithe. Níor chomhlíon na trí ghearán neamh-inghlactha na spriocdhátaí a leagtar síos in Airteagal 9b(2) (9). As an 11 ghearán inghlactha, bhí 3 cinn inghlactha go páirteach, toisc go raibh líomhaintí iontu a cuireadh isteach go déanach nó a bhain le saincheisteanna cosanta sonraí (Figiúirí 7 agus 8). I ngach cás inar cinneadh go raibh gearáin nó líomhaintí neamh-inghlactha, mhínigh an Rialaitheoir a cinneadh don ghearánach.

10 lá oibre

9

Figiúr 7

Figiúr 7

Inghlacthacht

Inghlacthacht

Image 8

*lena n-áirítear gearáin atá inghlactha go páirteach

Figiúr 8

Figiúr 8

Forais le neamh-inghlacthacht (lena n-áirítear 2 gearáin atá inghlactha go páirteach)

Forais le neamh-inghlacthacht (lena n-áirítear 2 gearáin atá inghlactha go páirteach)

Image 9

3.3.1.   Na teorainneacha ama a leagtar amach i Rialachán OLAF

Na teorainneacha ama a leagtar amach i Rialachán OLAF

Na spriocdhátaí chun gearán a thaisceadh ab ea ceann de na chéad saincheisteanna a bhí ar an Rialaitheoir déileáil leis arís agus arís eile. Ghlac an Rialaitheoir cur chuige lena bhféachtar le foclaíocht agus cuspóir fhorálacha ábhartha Rialachán OLAF a urramú. Foráiltear le hAirteagal 9b(2) nach mór gearáin a thaisceadh laistigh de mhí amháin tar éis don ghearánach teacht ar an eolas faoi na fíorais ábhartha ar sárú líomhnaithe iad ar na ráthaíochtaí nós imeachta nó ar na rialacha nós imeachta dá dtagraítear i mír 1 den Airteagal sin, agus sonraítear ann, in aon chás, nach mór gearáin a thaisceadh tráth nach déanaí ná mí amháin tar éis dhúnadh an imscrúdaithe.

Tuigeann an Rialaitheoir gurb é is cúis leis an Rialachán seo ná éifeachtacht ról an Rialaitheora a chaomhnú agus gníomhaíochtaí imscrúdaitheacha OLAF á n-urramú ag an am céanna. Is é sin le rá, ní mór an Rialaitheoir a chur ar an eolas faoi sháruithe líomhnaithe nuair is féidir léi fós gníomhú agus réitigh éifeachtacha fhóintiúla a mholadh a d’fhéadfadh OLAF a chur chun feidhme gan cur isteach ar thoradh imscrúduithe leanúnacha ná ar dhul chun cinn aon nós imeachta leantach a cuireadh ar bun ar an leibhéal náisiúnta nó ar leibhéal an Aontais chun na moltaí arna n-eisiúint ag OLAF a chur chun feidhme. Ó thaobh an ghearánaigh de, tá sé chomh tábhachtach céanna sásamh a lorg go luath agus gan tionchar an tsáraithe a d’fhéadfadh a bheith ann a ghéarú. Sin iad na cúiseanna ar gá don duine lena mbaineann gearán a dhéanamh go gairid tar éis dóibh a bheith ar an eolas faoi na fíricí as ar eascair sárú sonrach. Mar shampla, más mian le hoibreoir eacnamaíoch gearán a dhéanamh faoi mhírialtachtaí líomhnaithe le linn seiceáil ar an láthair ar a áitreabh, ba cheart dó dul i dteagmháil leis an Rialaitheoir laistigh de mhí amháin tar éis dheireadh na gníomhaíochta imscrúdaithí sin.

réitigh éifeachtacha fhóintiúla a mholadh

sásamh a lorg go luath

Maidir le himscrúduithe a dhúnadh, leagtar síos i Rialachán OLAF coinníoll breise níos déine agus níos soiléire maidir le hinghlacthacht: ní mór gearáin a chur isteach tráth nach déanaí ná mí amháin tar éis dhúnadh an imscrúdaithe, is cuma cén uair a thagann an gearánach ar an eolas faoi na fíricí ábhartha. Measann an Rialaitheoir go bhfuil an coinníoll breise sin le haghaidh imscrúduithe dúnta ann, ní hamháin chun éifeachtacht aon nós imeachta leantach ar an leibhéal náisiúnta nó ar leibhéal an Aontais a chaomhnú, ach freisin éifeachtacht a moltaí agus a moltaí féin maidir le réitigh ar na gearáin shonracha a chaomhnú. Ní féidir leis an Rialaitheoir aon réiteach úsáideach a mholadh do chásanna a d’fhág réimse rialaithe OLAF agus a bhféadfadh nósanna imeachta leanúnacha a bheith ann ina leith os comhair údaráis náisiúnta nó údaráis eile de chuid an Aontais. I gcásanna den sórt sin, measann an Rialaitheoir gur féidir leis na daoine lena mbaineann a gcasaoidí a ardú os comhair na n-údarás sin agus leas a bhaint as na leigheasanna (breithiúnacha nó riaracháin) atá ar fáil.

éifeachtacht aon nós imeachta leantach

3.3.2.   Oibleagáidí a bhaineann le cosaint sonraí pearsanta

Oibleagáidí a bhaineann le cosaint sonraí pearsanta

Is éard atá i gceist le hobair laethúil OLAF próiseáil méideanna móra sonraí pearsanta, lena n-áirítear sonraí íogaire. Féadfaidh OLAF freisin gníomhaíochtaí imscrúdaitheacha a dhéanamh a d’fhéadfaí a mheas mar ghníomhaíochtaí a chuireann isteach ar chosaint sonraí pearsanta, amhail oibríochtaí fóiréinseacha digiteacha. Dá bhrí sin, ní haon ionadh é gur luaigh gearánaigh líomhaintí a bhaineann lena gceart chun a sonraí pearsanta a chosaint, mar a ráthaítear le hAirteagal 8 de Chairt um Chearta Bunúsacha an Aontais Eorpaigh agus le Rialachán (AE) 2018/1725 (“Rialachán an Aontais Eorpaigh maidir le Cosaint Sonraí”) (10).

10

Cé go n-áirítear i sainordú an Rialaitheora seiceáil a dhéanamh ar chomhlíontacht OLAF le cearta bunúsacha, tá údarás maoirseachta neamhspleách ag an Aontas Eorpach, an Maoirseoir Eorpach ar Chosaint Sonraí (MECS), a bhfuil roinnt freagrachtaí air maidir le cearta príobháideachais agus cosanta sonraí. Foráiltear le hAirteagal 52 de Rialachán an Aontais Eorpaigh maidir le Cosaint Sonraí go bhfuil MECS freagrach as faireachán a dhéanamh ar chur i bhfeidhm an Rialacháin seo agus as cur i bhfeidhm aon ghnímh eile de chuid an Aontais a bhaineann le cearta agus saoirsí bunúsacha daoine nádúrtha a chosaint i ndáil le sonraí pearsanta a phróiseáil ag institiúid nó comhlacht de chuid an Aontais, agus as a áirithiú go gcuirtear an Rialachán seo i bhfeidhm. Ós rud é go bhfuil comhlacht speisialaithe cruthaithe ag an Aontas chun an ceart bunúsach go ndéanfar sonraí pearsanta a chosaint a ráthú, is faoin gcomhlacht sin atá sé, i.e. MECS, seachas an Rialaitheoir déileáil le gearáin maidir le sáruithe líomhnaithe ar rialacha cosanta sonraí. Faoi na rialacha sin, is féidir le duine ar bith gearán a dhéanamh le MECS laistigh de 2 bhliain ón dáta ar tháinig siad ar an eolas faoi na fíricí ar a bhfuil an gearán bunaithe. Ar mhaithe le trédhearcacht, chuir an Rialaitheoir foráil chomhfhreagrach san áireamh sna Forálacha Cur Chun Feidhme chun an roinnt inniúlachtaí sin a léiriú (11).

bhfuil comhlacht speisialaithe cruthaithe ag an Aontas chun an ceart bunúsach go ndéanfar sonraí pearsanta a chosaint a ráthú

11

Cé nach ndéileálfaidh an Rialaitheoir le líomhaintí nach mbaineann ach le léirmhíniú agus cur i bhfeidhm Rialachán an Aontais maidir le Cosaint Sonraí, breithneoidh sí gnéithe a bhaineann le príobháideachas agus cosaint sonraí agus measúnú á dhéanamh aici ar chomhlíonadh foriomlán OLAF le ráthaíochtaí nós imeachta.

3.4.   
  An chéad chéim eile: nós imeachta sáraíochta

An chéad chéim eile: nós imeachta sáraíochta

Tar éis dó an réamh-mheasúnú a chur i gcrích, d’iarr an Rialaitheoir ar OLAF a thuairimí a chur ar fáil maidir leis an 11 ghearán ar dearbhaíodh iad a bheith inghlactha. I roinnt cásanna, d’iarr an Rialaitheoir faisnéis bhreise ar OLAF nó aistriúchán comhlántach ar fhreagraí OLAF go teanga an ghearáin. Ansin sheol an Rialaitheoir freagraí OLAF chuig na gearánaigh agus d’iarr sé orthu barúil a thabhairt maidir le tuairimí OLAF.

Mar phrionsabal, féachann an Rialaitheoir leis an éifeacht is mó is féidir a thabhairt do phrionsabal na n-imeachtaí sáraíochta. Dá bhrí sin, tugadh an deis do OLAF agus do na gearánaigh araon a gcás a shonrú agus doiciméadacht tacaíochta a chur isteach. I bprionsabal, cuireadh ar an eolas iad freisin faoi aighneachtaí a chéile agus d’fhéadfaidís barúil a thabhairt orthu. É sin ráite, i dtrí chás a bhfuil údar cuí leo, chinn an Rialaitheoir maolú ón bprionsabal sin agus láimhseáil rúnda na faisnéise arna cur isteach ag OLAF a cheadú i gcomhréir le hAirteagal 7(2) de na Forálacha Cur Chun Feidhme.

éifeacht is mó is féidir a thabhairt do phrionsabal na n-imeachtaí sáraíochta

Go háirithe, chuir an Rialaitheoir an fhoráil sin i bhfeidhm maidir le gearáin a bhaineann le fad na n-imscrúduithe. Sna cásanna sin, chun a mheas an raibh fad na n-imscrúduithe réasúnta, bhí ar an Rialaitheoir faisnéis shonrach, chuimsitheach agus mhionsonraithe a fháil ó OLAF faoi na gníomhaíochtaí imscrúdaitheacha a rinneadh agus faoi na gnéithe dlíthiúla agus fíorasacha éagsúla a raibh tionchar acu ar fhad na n-imscrúduithe. Ag tráth céanna, ós rud é gur bhain na gearáin le himscrúduithe OLAF atá ar siúl faoi láthair, thuig an Rialaitheoir nach bhféadfaí tuairimí OLAF a tharchur chuig na gearánaigh díreach toisc go bhféadfadh sé sin rúndacht agus éifeachtúlacht na n-imscrúduithe ábhartha a chur i mbaol. Go háirithe, bheadh an baol ann go nochtfaí modhanna oibre OLAF nó go gcoiscfí é ón bhfianaise riachtanach a bhailiú nó fiú an straitéis imscrúdaitheach fhoriomlán a chur i mbaol in imscrúdú ar leith.

atá ar siúl faoi láthair

Sna cásanna sin, d’aontaigh an Rialaitheoir le OLAF dá bhrí sin (i) leagan neamhrúnda de fhreagraí OLAF a bheadh le seoladh chuig an ngearánach ionas gur féidir leis an ngearánach tuiscint a fháil ar na cúiseanna is bonn le hiompar OLAF agus, dá bhrí sin, a bheith in ann agóid a dhéanamh i gcoinne fhreagra OLAF agus frith-argóintí a chur ar fáil; agus (ii) leagan níos mionsonraithe faoi rún chun míniú breise a thabhairt ar na cúiseanna a chuir OLAF chun cinn sa leagan neamhrúnda. Chuir an réiteach cothrom sin ar chumas an Rialaitheora measúnú críochnúil a dhéanamh ar gach cás ábhartha agus a hoibleagáid rúndacht imscrúduithe OLAF a áirithiú ag an am céanna. Cé nach bhfuil gearánaigh i dteideal gach píosa eolais a fháil, is féidir leo a bheith muiníneach go ndéanann an Rialaitheoir scrúdú neamhspleách críochnúil ar an gcás, go háirithe i bhfianaise rochtain phribhléideach ar chomhad an cháis.

measúnú críochnúil

rúndacht imscrúduithe OLAF

muiníneach

3.5.   
  Torthaí a baineadh amach

Torthaí a baineadh amach

In 2022, as an 11 ghearán inghlactha, rinne an Rialaitheoir measúnú ar fhiúntas 4 cinn (Figiúr 9) agus dhún sé 3 cinn díobh, tar éis dó a fháil amach nach ndearnadh aon sárú ar ráthaíochtaí nós imeachta ná ar chearta na ngearánach. Sa cheathrú cás, chinn sí gur sháraigh OLAF ceart an ghearánaigh go gcuirfí ar an eolas é faoi Airteagal 9(3) de Rialachán OLAF. Dá bhrí sin, d’iarr sí ar OLAF an chuid sin den ghearán a réiteach. As na 7 ngearán inghlactha a bhí fágtha go dtí seo, bhí 5 cinn acu beagnach i gcrích agus tugadh i gcrích iad go luath in 2023.

Figiúr 9

Figiúr 9

Gearáin inghlactha in 2022

Gearáin inghlactha in 2022

Image 10

3.5.1.   Cásanna dúnta

Cásanna dúnta

In 2022, chuir an Rialaitheoir i gcrích an scrúdú ar 6 cinn de na 14 ghearán a fuarthas: Dearbhaíodh go raibh 3 cinn acu neamh-inghlactha agus dúnadh 3 cinn, tar éis tuairimí OLAF agus an ghearánaigh a fháil maidir leis na hábhair a bhí faoi scrúdú (Figiúr 10). Bhain dhá cheann de na cásanna sin le fad na n-imscrúduithe atá faoi réir na ngearán. Bhain an tríú cás le sonraí a fháil ar bhonn fóiréinseach digiteach agus le cur i bhfeidhm Threoirlínte OLAF maidir le Nósanna Imeachta Fóiréinseacha Digiteacha. I ngach ceann de na trí chás, chinn an Rialaitheoir gur ghníomhaigh OLAF i gcomhréir leis na rialacha a bhí i bhfeidhm agus nár sháraigh sé ráthaíochtaí nós imeachta na ngearánach.

Figiúr 10

Figiúr 10

Cásanna a dúnadh in 2022

Cásanna a dúnadh in 2022

Image 11

3.5.2   Réitigh mholta

Réitigh mholta

D’eisigh an Rialaitheoir a céad chuireadh chuig OLAF chun gearán a réiteach. Bhain an cás leis an gceart go gcuirfí ar an eolas é de bhun Airteagal 9(3) de Rialachán OLAF. Chinn an Rialaitheoir go ndearnadh sárú ar cheart an ghearánaigh a chur ar an eolas go pras, toisc nár tháinig an ríomhphost a chuir OLAF chuig an ngearánach chun a chur in iúl don ghearánach gur duine lena mbaineann iad riamh. Thagair an Rialaitheoir don chásdlí bunaithe chun a chur in iúl, a mhéid a bhaineann le fógraí tábhachtacha, gur cheart nós imeachta a bheith i bhfeidhm ag OLAF chun a áirithiú go bhfaigheann na faighteoirí beartaithe iad.

Mar sin féin, ós rud é gur cuireadh an gearánach ar an eolas ar deireadh faoina stádas mar dhuine lena mbaineann agus faoina gcearta comhfhreagracha, ní fhéadfadh an Rialaitheoir a iarraidh ar OLAF ach a chleachtas a fheabhsú agus cásanna den sórt sin a chosc amach anseo. Dá bhrí sin, d’iarr sí ar OLAF gach beart is gá a dhéanamh chun a áirithiú go gcuirfidh na modhanna cumarsáide a úsáidfear amach anseo ar chumas daoine lena mbaineann a bheith ar an eolas faoin bhfaisnéis faoi Airteagal 9(3) de Rialachán OLAF.

a chleachtas a fheabhsú agus cásanna den sórt sin a chosc amach anseo

I mí Eanáir 2023, ina fhreagra ar an Rialaitheoir, d’aithin Ard-Stiúrthóir OLAF gur gá cleachtais OLAF a fheabhsú agus a áirithiú nach dtarlóidh fadhbanna comhchosúla amach anseo. Chun sástacht an Rialaitheora, thug Ard-Stiúrthóir OLAF gealltanas gan choinníoll beart a dhéanamh chun an tsaincheist a réiteach, agus an 13 Feabhra 2023 ghlac sé Treoracha maidir le modh an fhógra a bheidh le húsáid i gcomhfhreagras leis na daoine lena mbaineann. Tá na treoracha sin éigeantach d’fhoireann OLAF.

gealltanas gan choinníoll beart a

Treoracha maidir le modh an fhógra a bheidh le húsáid i gcomhfhreagras leis na daoine lena mbaineann

4.   Caidreamh le geallsealbhóirí

Caidreamh le geallsealbhóirí

Le linn na chéad mhíonna dá sainordú, rinne an Rialaitheoir iarracht caidreamh oibre torthúil a bhunú bunaithe ar mhuinín fhrithpháirteach agus ar dhea-chomhar lena príomh-idirghabhálaí, Ard-Stiúrthóir OLAF. An 25 Deireadh Fómhair 2022, bhuail an Rialaitheoir leis an Uasal Ville Itälä. Bhí réamhphlé acu ar mhodhanna oibre agus chomhaontaigh siad gur gá socruithe oibre foirmiúla a ghlacadh.

Ard-Stiúrthóir OLAF

An 15 Samhain 2022, iarradh ar an Rialaitheoir freastal ar chruinniú iomlánach an Choiste Maoirseachta, áit ar ghabh sí buíochas le comhaltaí an Choiste as na malartuithe táirgiúla faoi chuimsiú ghlacadh a Forálacha Cur Chun Feidhme. Phléigh siad saincheisteanna leasa choitinn freisin.

Choiste Maoirseachta

In 2023, féachfaidh an Rialaitheoir le seasamh le dea-chaidreamh leis na páirtithe éagsúla atá ag feidhmiú i dtimpeallacht frithchalaoise, ionracais agus cuntasachta an Aontais agus chun bualadh le páirtithe leasmhara eile.

Image 12

Cruinniú cúirtéise le hArd-Stiúrthóir OLAF, Ville Itälä

5.   Tacaíocht riaracháin agus dhlíthiúil

Tacaíocht riaracháin agus dhlíthiúil

D’fhonn úsáid éifeachtúil a bhaint as acmhainní, chuir Rialachán OLAF de chúram ar Rúnaíocht an Choiste Maoirseachta tacaíocht dhlíthiúil agus riaracháin a thabhairt don Rialaitheoir. Tá údar breise leis an rogha sin mar gheall ar chomhlántacht na misean agus ar an sprioc choiteann atá á saothrú ag an Rialaitheoir agus ag an gCoiste Maoirseachta. Áirithíonn láithreacht na Rúnaíochta leanúnachas, cumarsáid gan bhriseadh agus comhar rianúil leis na gearánaigh agus le OLAF araon. Chuir foireann thiomnaithe de bhaill foirne ardcháilithe laistigh den Rúnaíocht, ag gníomhú di faoi stiúir a Ceann, comhairle agus cúnamh luachmhar ar fáil don Rialaitheoir, agus rúndacht ghairmiúil agus rúndacht á n-urramú ag an am céanna.

6.   Cumarsáid a dhéanamh leis an Rialaitheoir

Cumarsáid a dhéanamh leis an Rialaitheoir

Trí ríomhphost:

Trí ríomhphost:

OLAF-FMB-Controller-Procedural-Guarantees@ec.europa.eu

Tríd an bpost:

Tríd an bpost

| Rialaitheoir Ráthaíochtaí Nós Imeachta/Rúnaíocht Choiste Maoirseachta OLAF |
| --- |
| Rue Joseph II, 30 |
| 1049 Bruxelles/BrusselBrussels, |
| BELGIQUE/BELGIË |

Rialaitheoir Ráthaíochtaí Nós Imeachta/Rúnaíocht Choiste Maoirseachta OLAF

Rue Joseph II, 30

1049 Bruxelles/BrusselBrussels,

BELGIQUE/BELGIË

Ar líne:

Ar líne:

https://supervisory-committee-olaf.europa.eu/controller-procedural-guarantees_en

---

(1)  IO C 326, 26.10.2012, lch. 391.

1

(2)  Ceanglaítear le hAirteagal 9b(11) ar an Rialaitheoir dul i gcomhairle go foirmiúil leis an gCoiste Maoirseachta sula nglacfaidh sé forálacha cur chun feidhme. Chuaigh an Rialaitheoir i gcomhairle le OLAF freisin, cé nach raibh ceangal dlíthiúil uirthi déanamh amhlaidh de mheon na muiníne frithpháirtí agus an dea-chomhair.

2

(3)  Cinneadh ón Rialaitheoir ráthaíochtaí nós imeachta lena nglactar forálacha cur chun feidhme maidir le gearáin 2022/C 494/07 a láimhseáil (IO C 494, 28.12.2022, lch. 17).

3

(4)  https://supervisory-committee-olaf.europa.eu/controller-procedural-guarantees/about-controller/legal-framework_en

4

(5)  Féach pointe 3.4 thíos.

5

(6)  Airteagal 4 de Rialachán OLAF.

6

(7)  Airteagal 3 de Rialachán OLAF.

7

(8)  Áirítear orthu sin rialacha maidir leis an gcaoi a ndéanann OLAF a ghníomhaíochtaí imscrúdaithe éagsúla. Tá siad le fáil i dtéacsanna éagsúla, lena n-áirítear Rialachán OLAF, Rialachán (Euratom, CE) Uimh. 2185/96 ón gComhairle an 11 Samhain 1996 maidir le seiceálacha agus cigireachtaí ar an láthair arna ndéanamh ag an gCoimisiún chun leasanna airgeadais na gComhphobal Eorpach a chosaint i gcoinne na calaoise agus neamhrialtachtaí eile (IO L 292, 15.11.1996, lch. 2), na Treoirlínte maidir le himscrúduithe d’fhoireann OLAF (GIPanna), agus na Treoirlínte maidir le Nósanna Imeachta Fóiréinseacha Digiteacha d’Fhoireann OLAF.

8

(9)  Mínítear na teorainneacha ama a leagtar amach in Airteagal 9b(2) i mír 3.3.1.

9

(10)  Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena n-aisghairtear Rialachán (CE) Uimh. 45/2001 agus Cinneadh Uimh. 1247/2002/CE, (IO L 295, 21.11.2018, lch. 39).

10

(11)  Foráiltear le hAirteagal 5(3) de na Forálacha Cur Chun Feidhme “Dearbhóidh an Rialaitheoir freisin go bhfuil aon ghearán ina n-ardófar saincheisteanna a thagann faoi inniúlacht an Mhaoirseora Eorpaigh ar Chosaint Sonraí (MECS), ar gearáin iad a bhaineann le cur i bhfeidhm Rialachán 2018/1725 (AE, Euratom) agus le hurramú an chirt bhunúsaigh go ndéanfar sonraí pearsanta a chosaint.”

11

---